section_heading: Karakteristike natjecanja
paragraph_text: Izvorno, ITF turniri su se sastojali od tzv. satelitskih turnira, koji su se igrali na način da se u periodu od četiri tjedna svaki tjedan igrao jedan turnir. Međutim, krajem 90-ih, ITF je uveo Futures turnire, što je nacionalnim savezima omogućilo veću fleksibilnost u organizaciji turnira, a igračima veću participaciju na turnirima. Tijekom vremena, broj Futures turnira je bio sve veći, što je dovelo do odluke da se 2007. godine satelitski turniri u potpunosti eliminiraju.